  Алексей Арзамасцев Майя Бывальцева 50 ар талэсь азьло Галина Кулакова Удмуртилэн историяз нырысетӥзэ олимпи зарни медаль утӥз. Таяз арын быдэс дуннелы тодмо куасэн бызьылӥсь 80 арес тырмонзэ пусъе. Солы сӥзьыса, быдэс кунысь спортсменъёс «Лыжи Кулаковой» онлайн-марафон борды итӥськыны быгато, ивортэ элькун тӧролэн но кивалтэтлэн пресс-службазы. Онлайн-марафон 2022-тӥ арын 19-тӥ тулыспалысен 20-тӥ южтолэзёзь мыноз. Пыриськон понна сайтын пусйиськоно. Озьы ик тренировкаосты чаклалозы, со понна STRAVA ватэстын (6+) аккаунт луыны кулэ. Команда борды итӥськыны луоз, капитанлэсь чӧлсконпус (ссылка) басьтыса яке лыдметысь команадез бырйыса. Ёросын команда ӧвӧл на ке, выльзэ кылдытыны, солэн капитанэз луыны но эшъёсты ӧтьыны яра. Тренировкаосты но иськемъёсты лыдъян асэрказ мынэ. Марафонлы йылпумъянъёс огъяросси зачётъян но нимаз Удмуртияя лэсьтозы. Тужгес трос иськемъёс люкам муниципал кылдытэтлэн командаез кубок но синпель кузьым басьтоз. 80 иськемлэсь трос ортчемъёслы синпель медальёс сётозы. Тодэ вайытом, «Удмурт йӧ» фестивальын Галина Кулаковалэн нырысетӥ зарни медалезлэсь макетсэ лэсьтӥзы. Тегъёс: Удмуртия Ижкар ГалинаКулакова Спорт  